П Р О Т О К О Л    № 36

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

4 ноември 2014 г.

Днес, 04.11.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ - отсъства
РУМЕН ГЕОРГИЕВ
ЮЛИАНА КОЛЕВА	

Присъстват от администрацията на ВСС експертните сътрудници към комисията: Красимира Василева – началник отдел „ЮОДКВСС”, дирекция „Правна”, и Румен Митев – главен експерт статистик, отдел „САОД”, дирекция „ИТСС”.
На основание решение на комисията по Протокол № 22/11.06.2013 г., т. 6, както и в изпълнение на дейност 1.6., залегнала в Годишния план за дейността на комисията за 2014 г., в днешното заседание присъства Емилия Момчилова - студент от юридически факултет, която провежда стаж в Администрацията на Висшия съдебен съвет.

1. ОТНОСНО: Обсъждане на организационни действия на комисията във връзка с идейния работен проект – анализ на кадровото състояние на съдилищата и прокуратурите извън областните центрове и предложение за тяхното оптимизиране, изготвен от г-н Румен Боев и приет от комисията.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Определя персонално разпределение на членовете на комисията по апелативни райони, както следва:
- апелативен район София – Калин Калпакчиев, Елка Атанасова и Галина Гарагьозова;
- апелативен район Пловдив – Мария Кузманова и Елка Атанасова;
- апелативен район Бургас - Милка Итова и Румен Боев;
- апелативен район Варна – Юлиана Колева и Елка Атанасова;
- апелативен район Велико Търново – Камен Иванов и Румен Боев;
- Румен Георгиев ще се включва в работата на всички екипи по отношение на следствените органи.
1.2. Дава възможност на членовете на комисията в 2-седмичен срок да обсъдят критериите, по които ще се анализират данните за натовареност на съдилищата и достъп до правосъдие по съдебните райони.

2. ОТНОСНО: Молба от адвокат Михаела Георгиева Белчева, САК, пълномощник на Георги Димитров Митев /вх. № 96-00-370/28.10.2014 г./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Възлага на експертния сътрудник към комисията Румен Митев да подготви отговор до адвокат Михаела Белчева, че землището на с. Горни Окол попада в района на Районен съд Самоков, който е в съдебен район София – окръг.

3. ОТНОСНО: Предложение от председателя на Районен съд гр. Нови пазар за отчитане на обжалваните съдебни актове в статистическите отчетни форми и в Част ІV на Единния формуляр за атестиране на съдия, прокурор, следовател, административен ръководител и заместник на административен ръководител.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема за сведение предложението на председателя на Райноен съд Нови пазар.
3.2. Отправя искане до КПКИТС след обсъждане на предложението на председателя на Районен съд гр. Нови пазар да уведоми КАОСНОСВ за взетото решение.

4. ОТНОСНО: Извлечение от Протокол № 61/28.10.2014 г. /т. Р-17/, от заседание на Комисията по предложенията и атестирането по повод разглеждане на Проект на Актуализирана стратегия за продължаване на реформата в съдебната система, за изразяване на становище съгласно решение на ВСС по Протокол № 45/28.10.2014 г.

Днес, 4.11.2014 г., преди настоящото заседание е проведено съвместно с КПА обсъждане на Проекта на Актуализирана стратегия за продължаване на реформата в съдебната система, с присъствието на министъра и зам.-министър на правосъдието.

5. ОТНОСНО: Обсъждане на Проект на Програма за посещение на експерти от Националния център на щатските съдилища.

Председателят на комисията информира за предстоящо посещение в периода 1 – 12 декември 2014 г. на водещи съдебни научни консултанти от Националния център на щатските съдилища, САЩ.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
5.1. Приема за изложената информация от председателя на комисията относно посещението на Матю Клайман и Брайан Острьом – водещи съдебни научни консултанти от Националния център на щатските съдилища, по покана на БИПИ, в периода 1 - 12 декември 2014 г.
5.2. Възлага на председателя на комисията в следващото заседание да представи в писмен вид, включително и на български език, програмата за посещението, съобразно уточненията в проведената дискусия.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ